Наличието на шкафове със стъклени вратички и открити рафтове е незаменим елемент от всяка кухня, за да можете да подредите колекция от любими сервизи, които по този начин придобиват и декоративна функция. Ако заложите на подобни комбинации от топли цветове като млечно кремав и тъмно кафяв дървесен цвят, със сигурност ще внесете много топлина и уют в кухнята. Изборът на различен цвят за кухненския остров спрямо този на шкафовете внася контраст в интериора и подчертава централната роля на острова. И не на последно място, кухнята трябва да бъде изпълнена със светлина, затова наличието на достатъчно прозорци, както и доброто вътрешно осветление, са задължителни. Интериорни елементи като богати корнизи на тавана, тримове около вратите и прозорците, греди по самия таван, дървена ламперия и други, са характерни за традиционните кухни.